钦定古今图书集成/明伦汇编/氏族典/第332卷 > 刘繇
## 钦定古今图书集成/明伦汇编/氏族典/第332卷 > 刘繇

按《吴志刘繇传》：“繇字正礼，东莱牟平人也。齐孝王少
子，封牟平侯，子孙家焉。繇伯父宠为汉太尉。繇兄岱
字公山，历位侍中，兖州刺史。繇年十九，从父韪为贼
所劫，质繇，篡取以归，由是显名。举孝廉，为郎中，除下
邑长。时郡守以贵戚托之，遂弃官去。会辟司空掾，除
侍御史，不就，避乱淮浦，诏书以为扬州刺史。时袁术”
在淮南，繇畏惮，不敢之州。吴景、孙贲迎置曲阿。孙策
东渡，繇奔丹徒，遂溯江南，保豫章，驻彭泽，寻病卒。